L’Ajuntament de Sagunt demana a les associacions que es troben arreplegant material que porten els donatius als punts de recollida oficial
01 de novembre 2024

**![](/media/onobmdbm/donacio_v.jpeg?width=600.84375&height=850)**

**Sagunt, 1 de novembre de 2024.** Davant les nombroses iniciatives de solidaritat que han sorgit a la ciutat, l’Ajuntament de Sagunt comunica a les associacions i entitats que hagen iniciat recollides de donatius per als municipis afectats, que porten el material arreplegat als pavellons René Marigil i José Veral, des d’on es coordinarà la distribució.

Així mateix, se sol·licita tant a associacions com a persones a títol individual que eviten trasllats a les zones afectades, per tal de no col·lapsar les vies i facilitar l’accés als vehicles d’emergències.

A més, l’Ajuntament demana que no es faciliten mantes ni roba, donat que, ara mateix, no existeix cap necessitat d’eixe tipus. Els donatius que es recolliran són:

*   Aigua
*   Medicaments per a adults i xiquets
*   Alimentació infantil
*   Llet infantil
*   Bolquers
*   Productes d’higiene personal
*   Poals
*   Pales
*   Rastrells
*   Carregadors mòbils
*   Grups electrògens
*   Aliments no peribles

Fins al diumenge 3, els punts de recollida al René Marigil i al José Veral, estaran operatius de 10.00 h a 14.00 h i de 16.00 h a 20.00 h. Es trasllada, així mateix, que es necessita voluntariat per a la recepció, classificació i càrrega del material.

Si alguna associació té alguna necessitat particular, es recorda que poden traslladar-la el correu alcaldia@aytosagunto.es

 **Operatiu municipal per a ajudar els municipis afectats**

 Així mateix, des de l’Ajuntament de Sagunt s’està aportant l’ajuda tècnica i professional que sol·liciten els municipis afectats. Per part de la SAG, conductors, peons especialistes i tècniques estan treballant a la zona. A més s’han aportat un camió cisterna per a la neteja dels carrers, dos camions per a la recollida d’estris, un vehicle tot terreny, un grup electrogen, tanques, gasoil i guants. La Policía Local també està posant a disposició dos patrulles policials en torn de matí, vesprada i nit. 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-demana-a-les-associacions-que-es-troben-arreplegant-material-que-porten-els-donatius-als-punts-de-recollida-oficial/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-demana-a-les-associacions-que-es-troben-arreplegant-material-que-porten-els-donatius-als-punts-de-recollida-oficial/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-demana-a-les-associacions-que-es-troben-arreplegant-material-que-porten-els-donatius-als-punts-de-recollida-oficial/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-demana-a-les-associacions-que-es-troben-arreplegant-material-que-porten-els-donatius-als-punts-de-recollida-oficial/)